มากินร้านนี้หลายรอบแล้ว หนึ่งในร้านอิซากายะที่เราว่าดีที่สุดเลยก็ว่าได้ 

อาหารอร่อยทุกอย่างจริงๆ ทั้งนาเบะ (ซุปแบบเข้มข้น กับซุปกิมจิ คือดีมาก!) ยากิโทริ (แนะนำไก่กับต้นหอม และ สึคุเนะ) ซาชิมิ/ซูชิก็สดกว่าที่คิดไว้มาก 

และที่ชอบมากๆๆๆๆ ก็คือ ข้าวต้มมันปู (390.-) ????

ราคาอาจจะสูงสักนิด แต่ทั้งปริมาณและวัตถุดิบที่ใช้เราว่าคุ้มสุดๆ ข้าวต้มผสมมันปู ทำให้รสชาติกลมกล่อมเจ้มจ้น เนื้อปูซูไวก็ให้มาเยอะมาก เห็นเป็นชิ้นแบบเต็มปากเต็มคำ โรยอิคูระ(ไข่ปลาแซลมอน)มาแบบจัดเต็ม ตักตรงไหนก็เจอ แถมทอปปิ้งบนสุดด้วยอูนิ(ไข่หอยเม่น)ชิ้นโตๆอีกสามชิ้น เอาทั้งหมดนี้ใส่กระดองปูแล้วเอาไปย่างบนเตาถ่านจนปุดๆ หอม อร่อย ฟินมากกกกก ก.ไก่ล้านตัว ❤❤